tomron87/hebrew-wikipedia-sentences-corpus huggingface dataset:
הקושי הולך וגדל כתוצאה מהדינאמיות העסקית הגדלה הגורמת להגדלת תדירות שינויי מבני ותכני הנתונים במערכות התפעוליות וכתוצאה מקצב הגידול הגבוה בכמות הנתונים והמערכות התפעוליות ובסוגי הנתונים הנדרשים,
איכות נתונים – איכות נתונים נמוכה מהווה גורם שכיח לכישלון פרויקטי מחסן נתונים.
אבטחת מידע ובעלות על הנתונים – המידע שעשוי להיות מוגן במערכות התפעוליות, עלול להיות חשוף לגישה לא מורשית.
הדבר נכון במיוחד לקובצי הביניים (Staging).
מחסן הוא מבנה נפרד או חלק ממבנה אשר משמש להחזקה של סחורה, חמרי גלם וכדומה.
וכן מבנה או חלק ממבנה המשמש להחזקה של חפצים שאין בהם צורך מיידי.
נהוג להבחין בין מחסן סחורה למחסן ציוד.
מחסנים משמשים גורמים מסחריים שונים, כמו יצרנים, יבואנים, יצואנים, סיטונאים, עסקי לוגיסטיקה ושליחויות, מכס, וכו' לאחסון סחורות.
אחסון סחורות יכול להיות לטווחי זמן שונים, אך בגמר האחסון, סחורה שיצאה מהמחסן אינה חוזרת אליו.
דוגמאות למחסנים בשימוש במפעלי ייצור:
אחסון תוצרת גמורה (בדרך כלל כאשר הביקוש למוצרים קטן מהתפוקה).
עבור יבואנים, סיטונאים, וקמעונאים משמש המחסן להחזקת סחורה שטרם נמכרה לחוליה הבאה בשרשרת האספקה, על מנת לאפשר גמישות בהספקה על פי מודלים של צריכה צפויה.
כלומר, סחורה שהלקוחות צפויים להזמין לפני שבעל המחסן יספיק להזמין את הסחורה מהספק שלו.
מחסנים מסחריים נמצאים בבניינים גדולים באזורי תעשייה.
הם מצוידים ברציפי העמסה למשאיות (או לעיתים לספינות); ולעיתים הסחורה מועמסת ישירות לנמל תעופה, נמל ימי או תחנת רכבת.
לעיתים קרובות יש גם עגורנים ומלגזות המסייעות בשינוע הסחורה, שעל-פי תקני ISO מצויה על משטחי משא.
בשל מורכבות ניהול מחסנים, הם דורשים לעיתים שימוש במערכת ניהול מחסן ממוחשבת.
במחסנים כאלו יש לעיתים מערכת אחסון אוטומטית המאפשרת אחסון וליקוט של הפריטים באמצעות מערכת רובוטית.
בהתאם לסוג הסחורה או החומרים המאוחסנים בהם, מחסנים שונים נדרשים לעמוד בדרישות שונות, כגון בקרת טמפרטורה, בקרת לחות, איטום למניעת כניסה או בריחה של גזים שונים, ועוד.
מחסני ציוד מיועדים בדרך כלל לכלי עבודה שהשימוש בהם אינו רצוף, ובגמר השימוש הם מוחזרים למחסן עד לשימוש הבא.
מחסני ציוד משמשים כמעט בכל תחום פעילות אנושי - בתעשייה, במשרדים, במבני ציבור ובבתי מגורים.
סוג נוסף של מחסנים הן יחידות אחסון לטווח ארוך המופעלות על ידי גופים מסחריים.
מחסנים אלה יכולים להיות תאים גדולים בארון, חדרים במבנה או אף מתחם של מכולות.
היחידות מושכרות על ידי המשתמשים בהן, ועומדות לרשותם בכל עת.
יחידות אלו מאפשרות אחסון של חפצים גדולים ורבים כגון ריהוט, כלי רכב קטנים ועוד.
פעמים רבות משמשות יחידות אלו לאחסון של תכולת דירה עקב מעבר זמני.
מחסני השוק היא רשת מרכולים פרטית בישראל שהוקמה ב-1996 בבאר שבע ומשרדיה הראשיים שוכנים בעיר.
היא אחת חברות הקמעונאות הגדולות בישראל עם 63 מרכולים, נכון למאי 2023, והיא הרשת השביעית בגודלה בישראל על פי דירוג Dun's100 שנת 2023 (אחרי שופרסל, רמי לוי, ויקטורי, יוחננוף, חצי חינם ומרב מזון לכל מפעילת רשת אושר עד).
החברה מפעילה 28 סניפים תחת המותג "מחסני השוק" ועוד 29 סניפים תחת המותג "מחסני השוק בשבילך" (בעבר "קואופשופ").
הרשת היא נותנת החסות הראשית של קבוצת הכדורגל הפועל באר שבע לעונת 2020/21.
הרשת נוסדה ב-1996 וחנכה את סניפה הראשון ברחוב בית אשל בבאר שבע.
היא נמצאת בשותפות שווה בין האחים שלום ושאול נעמן מבאר שבע לבין משפחת כהן מנתיבות.
מטה החברה שוכן בבאר שבע.
הרשת גדלה במהלך שנים וביססה את מעמדה באזור דרום ישראל.
ב-2005, לאחר אישור הממונה על ההגבלים העסקיים, נכנסו הרשתות הפרטיות "מחסני השוק", "מחסני להב", "סופר דוש", "ויקטורי", "ח.
כהן סיטונאות מזון", "רמי לוי שיווק השיקמה" להסדר במסגרתו הקימו במשותף מותג פרטי משותף לכולם בשם "המותג" על מנת להתמודד מול המותגים הפרטיים של הרשתות הגדולות "שופרסל" ו"קואופ הריבוע הכחול (מגה)".
שלום נעמן, בעל רשת "מחסני השוק", הוא יו"ר "המותג".
בהמשך דעך רעיון "המותג" ונזנח על ידי השותפות עד שנעלם.
רשת "מחסני השוק" משתמשת במותג הפרטי "מחנה יהודה".
בשנת 2008 נאמד מחזור מכירות ב-480 מיליון ש"ח.
הרשת נחשבת לרשת שיווק המזון הגדולה באזור הדרום, לצד רשת יינות ביתן.
ב-2011 דורגה החברה על פי BDi במקום ה-11 בענף שיווק המזון הקמעונאי, עם 570 עובדים.
עוד עולה מדירוגים אלה שבשתי רשתות המזון הגדולות, שופרסל ומגה, המכירות הן כמיליון ש"ח לשנה לעובד, ואילו במחסני השוק הן 886 אלף ש"ח לפי דירוג BDI (המקום השלישי מתוך עשרים חברות בדירוג) ו-400 אלף ש"ח לשנה לעובד בדירוג D&B (המקום השמונה עשר מתוך תשע עשרה חברות בדירוג).
ביולי 2012 מכרה רשת מגה שישה סניפים שלה למחסני השוק: בקריית גת, ביתר עילית, קריית מלאכי, צפת, טבריה ואשדוד.
בדצמבר 2015 מכרה רשת מגה ארבעה סניפים של תת-הרשת You למחסני השוק ביוקנעם עילית, מודיעין, שלומי ובתל חנן (נשר).
נכון למאי 2023 לרשת יש 63 סניפים.
בפברואר 2019 רכשה מחסני השוק את רשת "קואופ ישראל" עם 40 סניפיה תמורת 148 מיליון ש"ח ועם 27 סניפיה הקיימים נמנתה עם הרשתות הקמעונאיות הגדולות בארץ.
ב-2020 מחקה מחסני השוק את המותג "קואופשופ" שנשאר אחרי המיזוג, והפכה את סניפיה למותג "מחסני השוק בשבילך".
הרשת מתחלקת ל-4 תתי רשתות:
מחסני השוק - סניפים בשיטת הארד דיסקאונט (מחירים זולים)
מחסני השוק village market - סניפים המתאפיינים כסניפים בעלי מבצעים
מחסני השוק city - סניפים שכונתיים
מחסני השוק Online - אתר האינטרנט לרכישה מקוונת של המוצרים
מחסני השוק ToGo - סניפים בשיטת זכיינות
"מחפשים את המטמון" היא תוכנית רדיו פופולרית ששודרה ב"קול ישראל" בשנים 1961 - 1991. התוכנית הייתה שעשועון רדיו, שדרש מהמתמודד באולפן ומהמאזינים בקיאות בתולדות ארץ ישראל.
את פורמט התוכנית הביא לישראל גבריאל דורון, מנכ"ל "שירותי פרסומת בשידור" בשנת 1961, מתחנת הרדיו הצרפתית "אירופה 1".
בתחילה נקראה התוכנית "מחפשים את האוצר", וכעבור זמן שונה שמה ל"מחפשים את המטמון".
העורכים והמגישים של התוכנית בראשיתה היו נקדימון רוגל ויצחק שמעוני.
השניים שידרו אחת לחודש, עד 1966, 36 תוכניות, שזכו להצלחה רבה.
בכל תוכנית השתתף מטמונאי - מאזין שנבחר לכך, וכמה שעות לפני השידור הוא קיבל כתב חידה שעסק בפרשה בתולדות ארץ ישראל, ועליו היה לפצח אותו בעזרת תשובות טלפוניות שקנה מהמאזינים בשידור חי.
את התשובות נתנו המאזינים תוך ציון המקור עליו הם מסתמכים, או על פי "ידע אישי".
יש שנתנו את תשובותיהם חינם, ויש שדרשו תשלום, מתוך הסכום שהוקצב למטמונאי.
לאחר פיצוח החידה היו אמורים שליחיו הטלפוניים של המטמונאי להגיע אל מקום המטמון בזמן נתון.
90 דקות הוקצבו למטמונאי לפצח את החידה ולהגיע אל מקום המטמון.
אם שליחיו הגיעו בזמן, זכה המטמונאי בכסף שנותר לאחר קניית התשובות.
במחזור התוכניות הראשון שמר על המטמון בשטח חיים יבין ואחריו שמרו יורם ארבל ומנשה רז.
בשנת 1969 הזמינה דרורה בן אב"י, מנהלת חטיבת התוכניות הקלות ב"קול ישראל", את מרדכי נאור וזאב ענר לערוך את התוכנית, והשניים ערכו 54 תוכניות.
המנחים במחזור הזה היו משה חובב ויורם ארבל.
התוכניות של המחזור השני ראו אור בשנת 1980 בספר בהוצאת "תמוז".
לאחר הפסקה של כמה שנים חידש זאב ענר את התוכנית על בסיס של שידור שבועי.
התוכנית הראשונה במחזור השלישי שודרה בשנת 1979 ולאחר שידור של 408 תוכניות ירדה מלוח המשדרים בשנת 1990. המנחה במחזור הזה היה משה טימור והחליפו קובי ברקאי.
תחקירן התכנית בשנים הראשונות של מחזור זה היה יהודה מזרחי.
במשך כל השנים הדהד באוזני המאזינים אות הפתיחה הדרמטי של התוכנית: תרועת שופרות מתוך התהלוכה המלכותית באופרה "אאידה" של ורדי.
בשיאה של התוכנית היו לה כמיליון מאזינים, ולקראת הורדתה מלוח המשדרים - כ-250 אלף.
האישה הראשונה שהשתתפה בתוכנית, באוגוסט 1963, הייתה הדיפלומטית חנה פלטי.
המטמונאי ב-18 בפברואר 1980 היה שחקן "הבימה" שלמה בר-שביט.
וזה כתב החידה שהכין לו זאב ענר:
טומאסו נעלם ובעקבות כך "מנחת יהודה" והאיש גם בראשית שאכזבה ובאה אל פורקנה רק לאחר דב"ב.
ועם החבורה גם הצדיק מגריידיץ, שלימים כתב כי בעל "האבן בוחן" לא יבוא עם המוזמנים.
וכאן, בלב נשבר, האיש שכבר בימי קושוט ירד מנכסיו והלך אל אשר הלך, אך גם קורשידט לא הושיעו אף שפורסם באוקסידנט.
והחברה נחתמה בחותמת השר והמטמון במקום שלימים אחריתו.
המטמון עסק באחד מן הפחות ידועים בין האישים שפעלו למען ציון – שמעון ברמן, שייסד בטבריה בשנת 1871 את חברת "ישוב ארץ הקדושה" שבה היו 150 חברים שביקשו להיאחז בבקעת גינוסר.
הוא נפטר ב-1884 בטבריה שם גם היה המטמון.
המטמונאי ב-25 ביולי 1983 היה דן חמיצר.
וזה כתב החידה שכתב לו זאב ענר:
במישור לכפלד – ניצחון מזהיר והבן הגדיל עשות בנסיבת נישואיו.
ו-ג' קודם לכן בדרום, מעבר לים, המסע מזרחה שבעקבותיו המהפך.
ובחלוף השנים הלקוי ברוחו, שבימיו צרות; והדים לדורות במכתביו של הגדול, שימי כהונתו כמו שישה ירחים.
ובימי מחליפו "זועזעו אמות הסיפים" ובעבור ח"י מתחרים שניים ובנו של המנצח, לאחר נישואיו, הטיל מרות.
אולם בחלוף עשור – סוף המעשה והמגילה פרושה במגילה הידועה, המאשימה את "השליחים הפוזזים".
המטמון הוקדש לקהילה היהודית בארץ ישראל במאה ה-11, ערב הכיבוש הצלבני וליחסים בין ראשי הקהילה בתקופה זו.
המטמון היה בקיסריה, הנזכרת במגילת אביתר מאותה תקופה.
אות הפתיחה של התוכנית היה "חג פולני" (Fête Polonaise) מהאופרה "Le roi malgré lui" ("המלך, בניגוד לרצונו") של עמנואל שברייה.
מחסני חשמל בע"מ היא רשת חנויות מוצרי חשמל, אלקטרוניקה, סלולר ומחשבים ישראלית, בבעלות חברת אלקטרה מוצרי צריכה.
נכון לפברואר 2026 מונה הרשת 73 סניפים הפרוסים ברחבי ישראל.
ברשת מועסקים יותר מ-600 עובדים.
מחסני חשמל הוקמה בשנת 1991 על ידי ממי גולן, שמואל מנדזיצקי, רפי אביטל ויצחק דותן, והפעילה תחילה חנות אחת ביפו, ולאחר מכן נפתחו סניפים בחיפה, ירושלים ואשדוד.
הייחוד של החנות, ולאחר מכן הרשת, היה תפיסת המחיר הנמוך והחדרת הקונספט הצרכני של "שלם וקח", שלא היה עדיין נפוץ בישראל בשנות ה-90 של המאה ה-20, ואפשר לקונים לשלם ולקבל את המוצר כבר במעמד הרכישה.
כדי להדגיש את תפיסת המחיר הנמוך, בחרו המייסדים לשלב בשם הרשת את המילה "מחסנים", שיוצרת תחושה של מרכז סיטונאי מוזל.
הבחירה הזו הייתה ראשונה בישראל ושימשה אחר-כך השראה לרשתות קמעונאיות מוזלות אחרות; בנוסף, המיתוג הוויזואלי, שכלל מודעות מכירה בעיתונות ולוגו פשוט, יצר גם הוא תחושה של מכירה סיטונאית מוזלת.
בסניפים הראשונים של הרשת אף הונחו אריזות קרטון ריקות של מוצרים על הרצפה, כדי לחזק את תחושת הביקור במחסן ורכישה במחיר מוזל.
ב-2007 נרכשה הרשת וסניפיה על ידי חברת "אלקטרה מוצרי צריכה" תמורת 200 מיליון ש"ח.
בדצמבר 2015 השיקה הרשת אתר סחר.
המוצרים בסניפי הרשת מחולקים למחלקות: מחלקת מוצרים גדולים, מחלקת סטריאו ומחלקת מוצרי מחשוב ואלקטרוניקה.
בכל סניף פועלת מחלקת שירות פנימית ובה אנשי שירות המסייעים ללקוח, המחלקה אחראית להחלפת מוצרים מיידית ללא צורך בהגעה עד ליצרן או לחברה שמשווקת את המוצר.
הרשת ידועה בפרסומת החוזרת שלה המבוססת על השיר של דני סנדרסון "הכיסא נמוך מדי" (בפרסומת שונה ל"המחיר נמוך מדי").
קריין הפרסומות הוא מלאכי חזקיה וקריין הזמריר (נמוך מדי) הוא אילן וייל.
במדעי המחשב, מחסנית קריאות היא מבנה נתונים מסוג מחסנית, המשמש לאחסון מידע אודות השגרות הפעילות של תוכנית מחשב.
סוג זה של מחסנית נקרא גם execution stack (מחסנית ביצוע), control stack (מחסנית שליטה), run-time stack (מחסנית זמן ריצה) או machine stack (מחסנית מכונה), ובדרך כלל קוראים לה בקיצור פשוט "המחסנית" (the stack).
אף על פי שתחזוקת מחסנית הקריאות חשובה לתפקודן התקין של מרבית התוכנות, לרוב בשפות תכנות עיליות הטיפול בה מבוצע אוטומטית ופרטיה מוסתרים מהמתכנת.
מחסנית קריאות משרתת מספר מטרות קשורות, אבל הסיבה העיקרית לשימוש בה היא לצורך מעקב אחר הנקודה שאליה כל שגרה אמורה להחזיר את השליטה כאשר הביצוע שלה הסתיים.
שגרה פעילה היא שגרה שנקראה אבל עדיין לא סיימה את הריצה שלה, שלאחריה השליטה אמורה להיות מועברת חזרה לנקודה שממנה נקראה השגרה.
הפעלות כאלו של שגרות יכולות להיות מקוננות (קריאה לשגרה מתוך שגרה, כאשר קריאה רקורסיבית היא מקרה פרטי לכך), ולכן נעשה השימוש במבנה של מחסנית.
לדוגמה, אם שגרה בשם DrawSquare (צייר ריבוע) קוראת לשגרה DrawLine (צייר קו) מארבעה מקומות שונים, השגרה DrawLine אמורה לדעת לאיזו נקודה לחזור בכל פעם שהביצוע שלה מסתיים.
על מנת לעשות זאת, הכתובת בזיכרון יחד עם הוראת הקריאה – "כתובת החזרה" (return address), מתווספת על גבי המחסנית עם כל קריאה.
בנוסף, רוב שיטות הקריאה הרשמיות משתמשות במחסנית לצורכי העברת פרמטרים בין הקוד הקורא לפונקציה הנקראת.
מאחר שמחסנית הקריאות בנויה כמחסנית, הקורא (מי שקרא לשגרה) דוחף (push) למחסנית את כתובת החזרה, והשגרה שנקראה, כאשר סיימה לרוץ, שולפת (pop) את כתובת החזרה מהמחסנית ומחזירה את השליטה לאותה כתובת.
אם השגרה שנקראה קוראת לשגרה נוספת, היא תדחוף עוד כתובת חזרה על גבי מחסנית הקריאות, וכך הלאה - מידע מצטבר על המחסנית ומרוקן ממנה בהתאם למה שמכתיבה התוכנית.
אם הכתיבות למחסנית מנצלות את כל שטח הזיכרון שהוקצה עבור מחסנית הקריאות, מתרחשת שגיאה שנקראת גלישת מחסנית (stack overflow), אשר בדרך כלל גורמת להתרסקות התוכנית.
באנגלית, הוספת רשומה של שגרה למחסנית הקריאות לעיתים נקראת winding (ליפוף), ואילו הסרת רשומות נקראת unwinding.
בדרך כלל יש מחסנית קריאות אחת המשויכת לכל תוכנית רצה (או ליתר דיוק, לכל משימה (task) או תהליכון בתהליך), אך יכול להיות שמחסניות נוספות ייווצרו לצורך טיפול בסיגנלים או לריבוי משימות שיתופי.
מכיוון שבהקשר זה בכל זאת תמיד יש רק מחסנית עיקרית אחת, ניתן לקרוא לה "המחסנית" (של ה-task).
בשפות תכנות עיליות, פרטי מחסנית הקריאות בדרך כלל מוסתרים מהמתכנת, אשר מקבל גישה רק לסט פונקציות מוגדרות מראש, ולא לזיכרון שעל המחסנית עצמה.
לעומת זאת, רוב שפות הסף דורשות מהמתכנת להיות מעורב בניהול המחסנית.
פרטי המימוש של המחסנית בכל שפת תכנות תלויים בסוג המהדר, במערכת ההפעלה ובסט הפקודות הזמין.
מחסנית קריאות טיפוסית משמשת לאחסון כתובת חזרה, משתנים מקומיים ופרמטרים, אשר יחד מכונים "מסגרת קריאה" (call frame).
בסביבות שונות, מחסנית הקריאות יכולה לשמש יותר או פחות פונקציות.
כפי שצוין למעלה, השימוש העיקרי במחסנית הקריאות הוא לצורך:
כאשר שגרה נקראת, המקום (הכתובת) של ההוראה שממנה תמשיך הריצה לאחר סיום השגרה צריך להישמר היכנשהו.
לשימוש במחסנית לצורך שמירת כתובת החזרה ישנם יתרונות חשובים על פני האלטרנטיבות.
אחד היתרונות הוא בכך שלכל משימה (task) יש מחסנית משלה, וכך השגרה יכולה להיות מרובת כניסות (reentrant), כלומר ניתן להפעיל אותה בו זמנית מתוך משימות שונות שעושות דברים שונים.
יתרון נוסף הוא שרקורסיה נתמכת באופן אוטומטי.
כאשר פונקציה קוראת לעצמה רקורסיבית, יש לשמור את כתובת החזרה עבור כל הפעלה של הפונקציה, כך שמאוחר יותר ניתן יהיה להשתמש בכתובת החזרה כדי לחזור מתוך הקריאה לפונקציה.
היכולת הזאת מתאפשרת אוטומטית בשימוש במחסנית.
מחסנית קריאות עשויה לשרת פונקציות נוספות, כתלות בסוג שפת התכנות, מערכת ההפעלה וסביבת המכונה.
לעיתים קרובות שגרות זקוקות לשטח בזיכרון לצורך אחסון הערכים של משתנים מקומיים – המשתנים אשר מוכרים רק במסגרת השגרה הפעילה ולא שומרים ערכים לאחר סיום הריצה של השגרה.
בדרך כלל נוח להקצות שטח בזיכרון למטרה זו פשוט על ידי הזזת הקצה העליון של המחסנית על מנת לספק את השטח הנדרש.
פעולה כזאת היא מהירה מאוד בהשוואה להקצאת זיכרון על גבי ה-heap.
כל הפעלה נפרדת של שגרה מקבלת שטח נפרד משלה במחסנית עבור המשתנים המקומיים.
לעיתים קרובות שגרות דורשות שהקוד שקורא להן יספק ערכים לפרמטרים, ולעיתים קרובות השטח בזיכרון לצורך פרמטרים אלו מוקצה על גבי מחסנית הקריאות.
בדרך כלל, אם ישנם רק כמה פרמטרים קטנים, יעשה שימוש באוגרי המעבד לצורך העברת הערכים, אבל אם מספר הפרמטרים גדול ואינו מאפשר לטפל בהם בצורה כזאת, יידרש מקום בזיכרון.
מחסנית הקריאות פועלת היטב כמקום עבור פרמטרים אלו, בייחוד מאחר שכל קריאה לשגרה, שיכולה להכיל ערכים שונים עבור הפרמטרים, תקבל מקום נפרד עבור ערכים אלו על גבי מחסנית הקריאות.
אופרנדים עבור פעולות אריתמטיות או לוגיות בדרך כלל מאוחסנים באוגרים ושם מבוצעות עליהם הפעולות.
עם זאת, ישנם מקרים בהם האופרנדים נערמים לעומק בלתי מוגבל, ובמקרה כזה האוגרים לא יספיקו (מצב הנקרא register spilling).
המחסנית שמשמשת לאחסון אופרנדים כאלו, בדומה למחסנית המשמשת לחישוב בכתיב פולני הפוך, נקראת מחסנית הערכות (evaluation stack), והיא עשויה לתפוס מקום במחסנית הקריאות.
בחלק משפות התכנות מונחות-העצמים (לדוגמה, ++C), בזמן קריאה למתודות, המצביע ל-this מאוחסן במחסנית הקריאות ביחד עם הפרמטרים לפונקציות.
המצביע ל-this מצביע למופע האובייקט לו שייכת המתודה הנקראת.
אחסון מידע נוסף אודות מצבים
מלבד כתובת החזרה, בחלק מהסביבות יכול להיות צורך לשמור מידע אודות המצב של התוכנה או המכונה, אותו צריך יהיה לשחזר כאשר חוזרים משגרה.
זה יכול להיות מידע אודות רמת הרשאות (privileges), טיפול בחריגות, מצב חישוב אריתמטי, וכדומה.
במידת הצורך, אלה יכולים להיות מאוחסנים במחסנית הקריאות באופן דומה לאחסון כתובת החזרה.
מחפשים את שוגרמן הוא סרט תעודה שוודי-בריטי משנת 2012, בבימויו של מאליק בנג'לול, זוכה פרס אוסקר לסרט התיעודי הטוב ביותר.
הסרט מציג את מאמציהם של שני דרום אפריקאים מקייפטאון, סטיבן "שוגר" סיגרמן וקרייג ברת'ולומיו סטרידום, להתחקות בשנות ה-90 אחר עקבותיו של המוזיקאי האמריקני סיקסטו רודריגז שפרסם שני אלבומים בשנים 1971-1970 ואחר כך נעלם.
האלבומים זכו להצלחה רבה בדרום אפריקה, אך מעט מאוד היה ידוע אודות האמן עצמו.
פסקול הסרט מורכב משיריו של רודריגז.
הסרט זכה לביקורות חיוביות בעיקרן.
באתר Rotten Tomatoes הוא זכה לציון משוקלל של 96%.
מבקר הקולנוע רוג'ר איברט מה"שיקגו סאן-טיימס" העניק לו ארבעה כוכבים וכתב כי "אני מקווה שתוכלו לצפות בסרט".
מבקרת הקולנוע של הניו יורק טיימס, מנולה דרגיס, כתבה כי הסרט "הוא דוקומנטרי מעניין אודות מעריצים, אמונה ומוזיקאי אניגמטי, שקרנו עלתה וזרחה בטרם נעלם", ודירגה אותו כאחד מעשרת הסרטים הטובים של 2012.
הסרט היה לסרט הפותח בפסטיבל סאנדנס, שם זכה בפרס השופטים ובפרס חביב הקהל בקטגוריות הסרטים התיעודים.
כמו כן זכה הסרט בפרס באפט"א לסרט התיעודי הטוב ביותר, בפרס איגוד המפיקים האמריקני ובפרס האוסקר בקטגוריית הסרט התיעודי הטוב ביותר.
מחסן ערובה (בקרב הסוחרים ידוע כ"בונדד" ומקורו מהמילה האנגלית: bonded warehouse) או מחסן רישוי, הוא אזור או מתחם מאובטח אשר מפוקח על ידי המכס, בו מאוחסנת סחורה החייבת בתשלום מיסי יבוא (בישראל נכללים בהגדרה זו בין השאר מכס ומע"מ), על מנת לפטור את הסחורה מתשלום מוקדם.
התשלום למכס יתבצע כאשר הסחורה תשוחרר משטח האחסון לצריכה מקומית.
המחסן יכול להיות מנוהל על ידי הממשלה אך ניהול על ידי חברה פרטית שכיח יותר.
מערכת ניהול זו קיימת בכל המדינות המפותחות בעולם.
אחסון סחורה במחסן הערובה הוא חלק בלתי נפרד משרשרת האספקה הגלובלית.
קודם להקמת מחסני הערובה, היה התשלום למכס מתבצע מיד בזמן הייבוא, או מתן איגרת חוב לרשויות המבטיחה ערבון לתשלום במקרה שרצה היבואן להפקיד את סחורתו במחסן.
מערכת זו הסבה אי נוחות רבה, משלוש סיבות עיקריות:
עבור היבואן הייתה זו לעיתים משימה קשה למצוא ערבויות עבור סחורתו, אי לכך נאלץ למכור את הטובין באופן מיידי ללא השארתו במחסן, דבר שאילץ אותו למכור את הסחורה במחיר נמוך, בשל חוסר היכולת להתאים את עצמו לדרישות השוק השונות בזמן קצר כל כך.
תשלום המס בוצע בבת אחת מיד עם הכניסה למדינה, בעוד שהמכירה התבצעה לאורך תקופה בזמן עתידי.
שני גורמים אלה העלו את מחיר הסחורה.
ייבוא סחורות בעלות שיעור מכס גבוה היה דורש סכומים עצומים של כסף, מה שפגע בתחרותיות במשק.
על מנת להימנע מבעיות אלו, הוקמו באנגליה, לאחר גלגולים שונים, מחסני הערובה הראשונים.
לפני העברת הסחורה למחסן מופק "רשימון כנ"מ" ("כניסת למחסן") - בו נקבע ערך המס, למרות שהמס אינו משולם בשלב זה.
קיימים שני סוגים עיקריים של אחסנת רישוי:
מחסן רישוי כללי: במחסן מסוג זה ניתן לאחסן את סחורות הייבוא של כלל היבואנים על פי החוזה, מלבד סחורות פרטיות של בעל המחסן.
מחסן רישוי פרטי: בסוג זה של מחסן, מאחסן בעליו את סחורתו הפרטית.
במחסן זה מגוון אפשרויות אחסון, לדוגמה: מחסני ייבוא רכב ואולמות תצוגה, חנויות דיוטי פרי, ועוד.
במהלך שהותה של הסחורה בשטח האחסון, היא מותרת בשימוש לצורך התאמתה לשוק המקומי, כגון: אריזה מחדש, הכנסה והדבקה של תוויות ומחירים ושינויים טכניים הנדרשים לשם מכירת הסחורה בארץ (למשל, החלפת תקעים במוצרי חשמל על מנת שיתאימו לשקעים השונים במדינה) אחסנת הסחורה נעשית רק לאחר פריקתה מהמכולה.
ניהול האחסנה מתבצע באמצעות חלוקת הטובין לגושים, הממוספרים לפי סדר רץ וכוללים את שנת האחסון.
שחרור הסחורה ממחסן הערובה מתבצע בחלקים, בהתאם לדרישות היבואן.
במידה והסחורה לא שוחררה בתום שנה מיום אחסונה, רשאי המכס למכור את הסחורה כ"סב"ן" - "סחורה בלתי נדרשת".
לאחסון הסחורה במחסן מספר יתרונות בולטים:
מתאפשר שחרור הדרגתי של הטובין
התשלום למחסן הוא עבור נפח האחסון שהולך ומצטמצם ככל שהסחורה משתחררת
מחירי האחסון אינם קבועים וניתנים למשא ומתן
המחסן ממוקם בדרך כלל באזורי תעשייה, כחלק ממבנים של חברות לוגיסטיקה גדולות המשמשים גורמים מסחריים שונים כיצרנים וסיטונאים.
הוא מצויד ברציפי העמסה (רמפה) על מנת לאפשר גישה נוחה למשאיות לצורך הפצתם.
מחפשים את אלסקה הוא רומן ביכוריו של הסופר ג'ון גרין שיצא לאור במרץ 2005. הספר זכה בפרס פרינץ בקטגוריות "ספר השנה הטוב ביותר שנכתב עבור בני נוער, המבוסס כולו על הערך הספרותי שלו".
כמו כן, הגיע הספר לראש רשימת 10 הספרים הטובים ביותר לבני נוער באיגוד הספריות האמריקאי – ALA.
בשנת 2012 הגיע הספר לרשימת הניו יורק טיימס לספר הנמכר ביותר בכריכה רכה לבני נוער.
למרות זאת הספר נמצא ברשימת עשרת הספרים המאותגרים לשנת 2024 שפרסם איגוד הספריות האמריקאי בשל טענה לתוכן מיני מפורש.
הסיפור מסופר מנקודת מבטו של מיילס האלטר, נער אשר מרגיש שאינו מנצל את חייו בדרך שבה הוא רוצה.
הוא מחליט לעזוב את ביתו לטובת פנימייה, בשביל לחפש את מה שכינה המשורר פרנסואה רבלה על ערש מותו: "האפשרי".
הספר מתחיל בעזיבתו של המספר, מיילס האלטר, את ביתו שבפלורידה אל פנימייה באלבאמה בשם "קאלבר קריק".
מיילס אוהב לקרוא ביוגרפיות, ולשנן מילים אחרונות של אנשים מפורסמים.
בהגיעו לקאלבר קריק, פוגש מיילס את שותפו לחדר צ'יפ מרטין - נער נמוך ושרירי אשר מכונה "המפקד".
המפקד מביט במיילס ומכנה אותו באירוניה פאדג' (Pudge: נמוך ושמן, גוץ).
המפקד מציג את מיילס בפני אלסקה, נערה מושכת, יפהפייה, פמיניסטית ובעלת מצבי רוח משתנים ולא צפויים.
בנוסף הוא מציג את מיילס גם בפני חברו טאקומי, תלמיד יפני חובב ראפ.
אלסקה מספרת למיילס על מילותיו האחרונות של סימון בוליבר, דמות מתוך הספר "גנרל במבוך" מאת גבריאל גארסיה מארקס.
בספר שואל בוליבר: "איך אצליח אי פעם להיחלץ מהמבוך הזה!".
מיילס שואל את אלסקה מהו המבוך עליו מדבר בוליבר, והיא משיבה שזוהי תעלומה.
המפקד מספר למיילס על קבוצת נערים הלומדים בבית הספר ומכונים "לוחמי ימות השבוע" משום שהם עשירים ונוהגים לחזור לביתם בכול סוף שבוע.
שוררת יריבות קשה בין המפקד וקבוצתו לבין לוחמי ימות השבוע.
באחד מלילותיו הראשונים של מיילס בקאלבר קריק לוחמי ימות השבוע נכנסים לחדרו וקושרים אותו באמצעות נייר דבק.
הם מובילים אותו לאגם הנמצא בשטח הפנימייה ומשליכים אותו אליו.
מיילס נאבק ומצליח בסופו של דבר להגיע לחוף ולהשתחרר מנייר הדבק.
כאשר מיילס חוזר לחדרו הוא מספר למפקד מה קרה והמפקד מסביר לו שהזריקה לאגם היא מסורת בית ספרית, אך שהקשירה בנייר דבק מעולם לא קרתה והוא זועם על כך.
מיילס מספר למפקד שלוחמי ימות השבוע עשו זאת כתגובה על סילוק שני לוחמי ימות השבוע מבית הספר - תקרית שקרתה בשנה שעברה, ובה סולקו שני ילדים, מריה ופול, משום שנתפסו עוברים על שלוש עבירות קשות בקאלבר קריק: להיות ערומים ביחד במיטה, להיות שיכורים, ולעשן סמים.
לוחמי ימות השבוע טענו שהמפקד הוא זה שהלשין על הזוג וגרם לסילוקם, ומשום כך הם ביקשו להתנקם בו.
מקרה זה מניע מלחמת מתיחות בין מיילס וחבריו החדשים לבין לוחמי ימות השבוע.
מאוחר יותר אלסקה מודה שהיא זו שהלשינה על פול ומריה למנהל בית הספר מר סטרנז (המכונה "הנשר"), בשביל להציל עצמה מסילוק.
אלסקה מארגנת למיילס דייט עם לארה, ילדה שנולדה ברומניה ועלתה לארצות הברית.
הדייט נגמר באסון כאשר מיילס מקבל זעזוע מוח קל ומקיא בטעות על לארה.
אלסקה ומיילס מבלים זמן רב ביחד ובו היא מלמדת אותו לעשן, לשתות ולעבור על חוקי הפנימייה.
מיילס מתאהב בה אף על פי שיש לה חבר בטענה שהיא "האפשרי" אותו הוא מחפש.
המפקד ואלסקה מתכננים את מתיחת הנקמה הגדולה שלהם כנגד לוחמי ימות השבוע לסוף שבוע בו הם ישנו באסם בקרבת בית הספר בזמן שהנשר חושב שהם בבית כך שהחשד לא יפול עליהם.
המתיחה מתחילה בהסחת דעתו של הנשר על ידי טאקומי ומיילס, בזמן שאלסקה והמפקד יכנסו לביתו וישלחו להוריהם של לוחמי ימות השבוע מכתבים המתריעים על התדרדרות בלימודים, ולארה תשים צבע כחול חזק בתכשירי טיפוח השיער שלהם.
המתיחה מצליחה והחבורה נשארת לחגוג את הצלחת המתיחה באסם באמצעות כמה בקבוקי יין.
באסם אלסקה מספרת להם על יום בהיותה בת 8 שהתחיל נפלא עם אמא בגן חיות, ונגמר בכך שאמא מקבלת התקף לידה, היא לא מצליחה להזמין אמבולנס ואמהּ מתה משבץ מוחי, היא מאשימה את עצמה במות אימה, וכך גם אביה - מפני שלא הזמינה אמבולנס.
העניינים בין מיילס ללארה מתחממים בלילה זה והם מעבירים אותו יחד בשק שינה.
היחסים בין לארה ומיילס בהמשך לאותו לילה נעשים חמים וקרובים.
לאחר שהחבורה חוזרת לבית הספר מחופשה אלסקה, מיילס, והמפקד מארגנים מסיבת שתייה קטנה בה המפקד ואלסקה משתכרים ומיילס מעדיף שלא.
בעודה שיכורה מאוד, אלסקה מתחילה להתמזמז עם מיילס המופתע והמאושר.
היא מפסיקה ואמרה שהיא ישנונית מידי, וש"המשך יבוא".
בהמשך הלילה מתעורר מיילס מהטלפון הציבורי שמצלצל, והוא מרגיש שאלסקה קמה לענות לו.
זמן לא רב לאחר מכן אלסקה חוזרת לחדר בוכה וכועסת על עצמה באומרה שהיא פישלה, ושהיא שכחה משהו.
אלסקה אומרת למיילס ולמפקד שהיא צריכה לצאת מבית הספר, והם משתמשים בזיקוקים בשביל ליצור פעולת הסחה לנשר בשביל שאלסקה תוכל לצאת משטח בית הספר.
בבוקר הנשר מגיע לחדרם של המפקד ומיילס ואומר להם להגיע מהר לאולם הספורט.
הם מגיעים לשם והנשר מבשר לכל בית הספר שאלסקה נהרגה בלילה שעבר בתאונת דרכים.
היא נכנסה ישירות בניידת שחסמה את הדרך מפני שמשאית התהפכה, בלי ניסיון לסטות הצידה, וההגה פגעה בחזהּ והרג אותה.
המפקד ומיילס נכנסים להלם קשה ומרגישים אחראים למותה הטרגי בכך שנתנו לה לנהוג לבד בעודה שיכורה.
הם משערים שאלסקה ניסתה להידחק בין המשאית לבין הניידת או שניסתה להתאבד, ומחשבות אלו גורמות לתחושת האשמה להתגבר.
הם מנהלים חקירה לגבי מותה כדי להבין אם הם אחראים לו.
המסקנה שהיא ככל הנראה התאבדה אבל הם לא ידעו למה.
אחד הרמזים הוא התשובה שכתבה בספרהּ "גנרל במבוך" לדרך היציאה מהמבוך: "ישיר ומהיר".
המפקד רוצה גם לדבר עם ג'ייק, חבר של אלסקה, ולבדוק אם הוא מי שאלסקה דיברה אתו בלילה האחרון ועל מה.
מיילס לא מסכים כי הוא רוצה לחשוב שאלסקה אהבה אותו ביומה האחרון, ולא רוצה לדעת מה היא אמרה לג'ייק.
לארה וטאקומי נפגעים מהעובדה שמיילס והמפקד התעלמו מהם בזמן שלאחר המוות ולבסוף מיילס והמפקד מחליטים לשתף אותם.
אחרי שלא הצליחו להתקדם בחקירה הם מוותרים עליה ומחליטים לקיים מתיחה ענקית לזכרה שאלסקה חשבה עליה בשנה שעברה.
הם מביאים לבית הספר חשפן שמתחזה למרצה לפסיכולוגיה באוניברסיטה ולמומחה בתפיסת המיניות של בני נוער על מנת שירצה לכל בית הספר.
החשפן מחל לשחק את תפקיד המרצה, אך כשטאקומי מפעיל מוזיקה דרך הרמקולים של אולם הספורט, הוא פושט את בגדיו וצועק "זה בשביל אלסקה יאנג!" ומתחיל לרקוד.
המתיחה מצליחה מאוד וכל בית הספר משבח את החבורה שטוענת: "זה לא אנחנו, זו אלסקה".
כשהסיכויים למצוא תשובה לתעלומה נראים כבר קלושים, טאקומי מגלה לפתע שאלסקה מתה יום לאחר תאריך המוות של אמהּ.
הם מבינים שאלסקה כנראה דיברה עם ג'ייק, ולפתע נזכרה שזהו היה יום פטירת אמהּ, אך שהיא פספסה אותו בכמה שעות ולא הניחה זר על קברה.
זהו הדבר ששכחה ולכן היא מיהרה לצאת מהפנימייה אל קבר אמהּ.
ביום האחרון ללימודים מקבל מיילס מכתב מטאקומי שטס בבוקר חזרה ליפן, ובמכתב מסופר שטאקומי גם פגש את אלסקה לפני מותה, ושהיא אמרה לו שהיא שכחה את תאריך המוות של אמא, ושהיא מחפשת פרחים להניח לה על הקבר.
גם טאקומי לא עצר בעדה, גם מרגיש אשם במותה.
ברגע הזה מיילס מבין, שהוא לא ידע לעולם מה היא חשבה ברגעיה האחרונים, אם היא התאבדה או שלא, אם היא אהבה אותו או שעדיין אהבה את ג'ייק, ושהוא צריך לסלוח לה ושהיא תסלח לו, כי זו לדעתו הדרך לצאת מהמבוך ולא בדרך "הישירה והמהירה".
הספר מסתיים עם העבודה של מיילס לשיעור דתות, בה הוא מנסה לענות על השאלה של אלסקה: "איך אפשר להיחלץ ממבוך הסבל?".
מיילס טוען שבעזרת סליחה ומחילה אפשר להיחלץ מהמבוך.
מיילס האלטר – נער רזה וגבוה, במקור מפלורידה.
הגיע לקאלבר קריק בעקבות חיפושו אחר "האפשרי".
מיילס אוהב מאוד ביוגרפיות, ולשנן מילים אחרונות של אנשים מפורסמים.
אלסקה יאנג – נערה מסתורית, קולנית, פמיניסטית, בעלת מצבי רוח משתנים, בלתי צפויה ומושכת.
צ'יפ מרטין (המפקד) – שותפו לחדר של מיילס.
נמוך ושרירי ובעל רעמת שיער מרשימה.
ידוע כאחד אשר אמון וחברות חשובים לו מכל.
מתכנן את המתיחות ברמה צבאית ומכאן נוצר לו כינויו.
חכם מאוד וטוב בגאוגרפיה ובמתמטיקה.
משפחתו ענייה והוא לומד בבית הספר בעזרת מלגה.
טוב בראפ וחבר טוב של אלסקה ושל צ'יפ.
לארה – נערה רומנייה, אותה אלסקה משדכת למיילס.
מר סטארנז (הנשר) – דיקאן התלמידים ומנהל בית הספר.
אדם קשוח ומפחיד המקפיד מאוד על חוקי בית הספר.
מאדאם או'מאלי – המורה לצרפתית.
דוקטור הייד – המורה לדת.
אדם מבוגר מאוד ובעל ריאה אחת בלבד.
זכויות ההסרטה לספר נרכשו על ידי אולפני סרטי פרמאונט כבר בשנת 2005. התסריט והבימוי יועדו לג'וש שוורץ (The OC) אך מפני חוסר עניין של האולפנים לקדם את הפרויקט, הוא נגנז.
בעקבות ההצלחה של העיבוד הקולנועי לרומן "אשמת הכוכבים" של ג'ון גרין, האולפנים הביעו עניין בפרויקט שוב, וג'ון גרין דיווח ב-25 ביוני 2015 כי הסרט יעובד ויבוים על ידי שרה פולי.
לאחר שהפרויקט לקולנוע לא יצא לפועל החליטה הרשת הולו לקדם את הפרויקט ויצרה סדרת טלוויזיה בת 8 פרקים שעלתה ברשת, בכיכובה של קריסטין פרוסט.
מחסור בוויטמין B12 הידוע גם כ-hypocobalaminemia מתייחס לרמות נמוכות בדם של ויטמין B12 הכמות היומית הדרושה בגוף מ-B12 היא 5 מיקרוגרם.
נגרם בגלל חוסר צריכה תזונתית, ספיגה ירודה של ויטמין B -12, הסרה כירורגית של הקיבה, דלקת כרונית של הלבלב או הפרעות גנטיות.
מגוון רחב של סימנים ותסמינים עלול להתרחש כולל ירידה ביכולת לחשוב ושינויים באישיות כמו דיכאון, עצבנות, ופסיכוזה ולעיתים גם אנמיה ממארת העלולה לדמות סרטן-דם (AML).
לוויטמין B12 תפקיד חשוב ביותר בייצור החומר הגנטי והחלבונים בגוף ומקבלים אותו מהחי כמו בשר, מוצרי חלב, ודגים.
מחסור בוויטמין B12 אינו שכיח משום שבגופינו קיימים מחסנים של ויטמין זה שמספיקים לכמה שנים.
אנשים טבעוניים, צמחוניים וקשישים נמצאים בסיכון גבוה לחלות במחלה הזאת.
תחושות חריגות של חוסר בוויטמין B12 הם: תפקוד שרירים לא תקין, תחושת טעם נחלשת, כמות תאי דם אדומים נמוכה, תפקוד לב שאינו תקין וירידה בפוריות.
אצל ילדים צעירים תסמינים כוללים פיגור התפתחותי וקשיים בתנועה.
אם לא מקבלים טיפול מוקדם חלק מהסימפטומים עלולים להיות קבועים.
מחסור בוויטמין B12 עלול לגרום לאנמיה והפרעה בתפקוד נוירולוגי, אך אם המחסור קל יחסית הוא לא גורם לתסמינים.
תסמינים משמעותיים יותר של אנמיה עלולים לגרום לחולשה, עייפות, סחרחורת, דופק מהיר, נשימה מהירה וצבע חיוור של העור ועלולים לגרום לשטפי דם קלים או דימום, כולל דימום מחניכיים.
תופעות לוואי במערכת העיכול כוללות לכאבי לשון, קלקול קיבה, ירידה במשקל ושלשולים.
אם לא מספקים לחולה טיפול מתאים תיתכן פגיעה בתאי עצב.
מחסור בוויטמין B12 עלול לגרום לנזק חמור ובלתי הפיך, במיוחד למוח ומערכת עצבים.
דימומים מהחניכיים ונטייה לדמם ולהיפצע בקלות
אם המחסור חמור מאוד, תיתכן פגיעה במערכת העצבים שגורמת לתחושת נימול בכפות הידיים והרגליים, הליכה לא תקינה, דיכאון ופגיעה בזיכרון
מחסור בוויטמין B-12 כתוצאה מתזונה לקויה, לכן מחלה זאת נפוצה מאוד בקרב אנשים צמחוניים וטבעוניים.
ילדים נמצאים בסיכון גבוה יותר למחסור ב-B12 עקב תזונה לקויה, בנוסף לכך מאגר הוויטמינים בגוף אנשים צעירים להם חנויות ויטמין פחות וצורך ויטמין גדול יחסית לקלוריות של צריכת מזון.
זיהום חיידקי יכול להיות גורם למחסור בוויטמין B12 בגוף.
אנשים שסובלים ממחלות שונות שכרוכות בתנועתיות איטית של מעבר המזון דרך המעיים, כמו סוכרת, עלולים לסבול ממחסור בוויטמין B12. במצב כזה מתפתחות מושבות חיידקים מרובות בצד העליון של המעי הדק, שצורכות את הוויטמין על מנת להגדיל את החיידקים.
צריכה קבועה של אלכוהול גורמת להפחתת ספיגה של ויטמין B12.
חולים שמטופלים בתרופות שגורמות להפחתת חומציות בקיבה, כמו לוסק, גסטרו ופאמו סובלים מהפרעה בספיגת ויטמין B12. תרופה ששמה גלוקופאג', לטיפול בסוכרת, גורמת אף היא להפחתת ספיגת הוויטמין.
הסרה כירורגית של המעי הדק שגורם לחוסר ספיגה של ויטמין B12.
ניתוחי כריתת קיבה במיוחד אלה הכרוכים בהסרת חלק גדול מהקיבה.
ספיגה סלקטיבית לקויה לוויטמין B12 בגלל מחסור בגורם מהותי למשל מחסור בתאי דופן הקיבה לאחר.
מחלות מעי דלקתיות, צליאק, מחלות במערכת העיכול ואי ספיקה של הלבלב.
כדורי ויטמין B12: מכיוון שוויטמין B12 נספג לגוף על ידי רירית הפה חשוב למצוץ את הכדור (לא לבלוע).
טיפול זה מומלץ כאשר מדובר במחסור קל או בינוני כך שהמינון בדרך כלל הוא כדור אחד ביום והטיפול נמשך לכמה חודשים.
זריקות ויטמין B12: כאשר מדובר במקרים קשים וחמורים של מחסור בוויטמין B12 יועדף הטיפול הזה.
בתחילת הטיפול יינתנו זריקות בתדירות גדולה.
אם המחסור הוא כרוני אז מזריקים ויטמין B12 לחולה באופן חודשי לאורך כל החיים.
התאמה תזונתית: צמחונים טבעונים או אנשים שצורכים כמויות נמוכות של הוויטמין בתזונה צריכים להתאים תפריט תזונתי.
חולים שסובלים מבעיות בספיגת הוויטמין צריכים לאכול דיאטה מזון שמספק גם רמות תקינות של ויטמין C, ברזל וחומצה פולית, שחיוניים כולם לייצור תקין של כדוריות דם אדומות.
מקורות לצמחונים: שמרים למאכל, דגני בוקר מועשרים ב-B12, חלב סויה מועשר או מאכלי סויה מועשרים, ומאכלים שעובדו בהתססה כגון טמפה או מיסו ואצות.
טיפול אנטיביוטי: אנשים הסובלים מזיהום חיידקי במערכת העיכול מקבלים טיפול אנטיביוטי נגד החיידקים, שמאפשר לגוף לשוב ולספוג את הוויטמין.
לאנשים שאינם צורכים מאכלים שמכילים ויטמין B12 כמו צמחוניים או טבעוניים מומלץ להשלים את המחסור של B12 ולפנות לדיאטנית.
חולים שאובחנו במחסור כרוני בוויטמין B12 יצטרכו לעבור בדיקות דם תקופתיות ולאכול מזון שעשיר בוויטמין B12.
קשישים צריכים להקפיד על תזונה עשירה בוויטמין B12 ועל עריכת בדיקות תקופתיות.
במקרה ומופיעים תסמינים שרומזים על מחסור בוויטמין B12 כמו דיכאון, עייפות, בלבול וירידה בזיכרון צריך לפנות לבדיקה רפואית.
מחסני להב היא רשת מרכולים ישראלית בבעלות רשת פרשמרקט המונה, נכון לשנת 2020, 12 סניפים ברחבי ישראל.
סניפי הרשת ממוקמים ברובם במרכזי ערים.
הרשת הוקמה על ידי איש העסקים אלי להב בשנת 2003. בשנת 2010, בעת שהרשת מנתה 10 סניפים, מכר להב את הרשת לחברת התחבורה "דן", לה הייתה זו כניסה לתחום הקמעונאות, בכ-100 מיליון ש"ח.
בשנת 2017 נמכרה הרשת לאחים יוסי ושלומי אמיר, בעלי רשת "פרש מרקט" תמורת 85 מיליון שקלים, אך היא שומרת על מיתוגה הנפרד.
מחסל השדים הוא דמות בדיונית של גיבור-על המופיעה בחוברות הקומיקס ביקום באבל קומיקס.
הדמות הופיעה לראשונה בחוברת שמו מחסל השדים #1, חלק 1 (Имя ему Бесобой, ч.1) ב-2 באוקטובר 2014 ונוצרה על ידי האמנים אדוארד פטרוביץ' ואנדריי ואסין והכותבים יבגני פדוטוב וארטיום גברליאנוב.
סדרת הקומיקס רצה משנת 2014 ועד 2017 וכללה 50 חוברות קומיקס.
עלילת החוברות מספרת את קורותיו של דנילה, לוחם לשעבר בכוחות המזוינים של הפדרציה הרוסית, מחסל שדים היוצא למאבק בשדים בסיוע שותפו, השד שמיגה.
אירועי חוברות הקומיקס מתרחשים במוסקבה ומתרכזים בקורותיו של גיבור-על המכונה "מחסל השדים", האלטר-אגו של החייל דנילה.
בקיץ 2008, בעת המלחמה בדרום אוסטיה, דנילה שירת בעיר צחינוואלי ובתחילת הסכסוך הצבאי הוא מאבד את רעייתו, בתו ובנו ועד מהרה מגלה כי האשמים במותם היו שדים שהצליחו לחצות ולפלוש אל עולם בני האדם.
מספר שנים לאחר מכן יוצרת איתו קשר מועצת האיזון (Совет Равновесия) ומבקשת לחתום עמו על חוזה: הם יעניקו לו חיים חדשים והוא בתמורה יחסל עבורם שדים.
הוא מאמץ את זהות מחסל השדים ומתחבר לשד שמיגה שהופך לשותף שלו ויחד איתו יוצא לחסל שדים רעים.
גופו של מחסל השדים מכוסה קעקועים המעניקים לו את כוחו ועוצמתו, הוא מחזיק בשני אקדחים וז'יטון צבאי שמתקרר כשהוא מתקרב לשדים.
ב-2024 הוכרז על התחלת הפקת עיבוד קולנועי לסדרת הקומיקס עם סרט באותו שם שיציאתו לאקרנים מתוכננת ל-2029.
"מחפש שמיים" הוא האלבום השישי של המוזיקאי והזמר-יוצר הישראלי גבע אלון (והשני שהקליט בשפה העברית), שיצא במרץ 2018. על עיבודי השירים היו אחראים גבע עצמו וכן עמיר ג'נגו רוסיאנו, אסף רייז ואורי וינוקור.
גבע אלון הלחין וכתב את כל שירי האלבום, כשבחלקם השתתף בכתיבה עמיר לב.
גבע אלון: שירה, גיטרות וקלידים, הפקה מוזיקלית
עמיר ג'נגו רוסיאנו: בס ושירה
מחסני תאורה היא רשת קמעונאות ישראלית המשווקת מוצרי תאורה.
הרשת נוסדה בשנת 1997 ונכון לשנת 2025 היא מונה 45 סניפים.
מחסני תאורה הוקמה על ידי האחים איציק ונרי חיימוב.
האחים חיימוב הקימו בשנת 1994 את חברת "פאן טוז" שעסקה ביבוא ושיווק גופי תאורה לחנויות בתחום ולחנויות עשה זאת בעצמך.
בשנת 1997 פתחו השניים את חנותם הראשונה בראשון לציון ובמקביל המשיכו לשמש כיבואנים בתחום.
בשונה מחנויות תאורה שהיו קיימות אז בישראל וגודלן היה עד 50 מ"ר בממוצע, החנויות של הרשת החדשה השתרעו על שטח של 400 מ"ר בממוצע.
מוצרי הרשת יוצרו בסין, זאת בניגוד למתחרים, מה שהעניק לרשת יתרון תחרותי במחיר.
בשנת 2002 רכשה מחסני תאורה את רשת התאורה "מטאור".
שמנתה אז חמישה סניפים, מתוך כוונה להפעיל את מטאור כרשת חנויות הפונה לצד היוקרתי יותר.
לאחר שרעיון זה לא צלח, הוסבו בהמשך חנויות מטאור לחנויות של מחסני תאורה.
בשנה זו רכשו בעלי הרשת את חברת "דגן תאורה" שעסקה ביבוא ושיווק של מוצרי תאורה המיועדים למבנים כגון פארקים, אולמות ספורט, מרכזים מסחריים ועוד, תמורת 2.36 מיליון שקל.
נכון לשנת 2025 מונה רשת מחסני תאורה 45 סניפים ברחבי ישראל.
מחסן סודי 13 היא סדרת טלוויזיה אמריקאית מהסוגות על-טבעי ומדע בדיוני.
יוצרי הסדרה הם התסריטאים והמפיקים ג'יין אספנסון ודי ברנט מוט.
הסדרה שודרה במשך חמש עונות ברשת Syfy, שבה שודרו גם הסדרות "אאוריקה" ו"אלפאס" המתרחשות באותו יקום בדיוני.
המיקום המרכזי בסיפור הוא מחסן ענק בדקוטה הדרומית שבו מאוחסנים חפצים מיוחדים בעלי כוחות על-טבעיים.
העלילה עוקבת אחר פעילותם של סוכני "מחסן סודי 13" ברחבי העולם באיתור חפצים שהשפעתם מסוכנת, נטרולם והבאתם למחסן.
מדי פעם הסוכנים מתמודדים בתוך המחסן עצמו עם השפעה של חפצים שכבר נאספו וקוטלגו.
המחסן הוא ה-13 בסדרת מחסנים מסוגו; 12 המחסנים שקדמו לו היו ממוקמים במעצמות ובאימפריות קדומות.
שם השחקנ/ית שם הדמות אודות הדמות הערות סוכנת שטח שגויסה מהשירות החשאי; משכילה וחובבת ספרות.
סוכן שטח שגויס מהשירות החשאי; ניחן ביכולת על טבעית לתחושה מוקדמת.
סוכן ותיק שעבד בצעירותו כמומחה להצפנה בסוכנות לביטחון לאומי; ראש הצוות.
סוכנת מתלמדת צעירה; פצחנית מחשבים; דמות בת של ארטי.
בעלת בית הארחה בעיירה הסמוכה למחסן, שם הצוות גר; ניחנה ביכולת לראות הילות.
סוכן שטח שגויס מה-ATF; ניחן ביכולת על טבעית לזהות שקרים.
סוכנת מחסן 12 בעברה; ממציאה וסופרת אנגלייה מהתקופה הוויקטוריאנית המבוססת על הרברט ג'ורג' ולס.
חבר בכיר בקבוצה המופקדת על המחסן.
סדרות הטלוויזיה "מחסן סודי 13", "אאוריקה" ו"אלפאס" מתרחשות ביקום בדיוני משותף, והיו ביניהן מספר פרקי קרוסאובר:
בפרק החמישי בעונה השנייה של "מחסן סודי 13", דאגלס פרגו (ניל גרייסטון) מ"אאוריקה" המתרחשת בעיירה הבדיונית אאוריקה בדקוטה הצפונית, נשלח לדקוטה הדרומית להתקין מערכת מחשבים חדשה במחסן.
בפרק החמישי בעונה הרביעית של "אאוריקה", קלאודיה דונובן מ"מחסן סודי 13" מגיעה לעיירה אאוריקה לצפות בהדגמה של טכנולוגיה חדישה תוצרת מעבדות המחקר המתקדמות המקומיות.
בפרק השישי בעונה השלישית של "מחסן סודי 13", מייקה, פיט וקלאודיה נוסעים לפאלו אלטו כדי לעזור לדאגלס פרגו מ"אאוריקה" שהסתבך לאחר ששילב חפץ על טבעי במכשיר מציאות מדומה למשחקי וידאו.
בפרק החמישי בעונה הראשונה של "אלפאס", ד"ר ונסה קאלדר (לינדזי וגנר), רופאה שהופיעה בשישה פרקים ב"מחסן סודי 13", עוזרת לצוות בחקירת תיק של מקרי מוות בפנסילבניה.
חמש עונותיה של הסדרה צולמו בטורונטו רבתי ובעיקר בעיר הבירה טורונטו עצמה.
מחסני כמעט חינם הייתה רשת מרכולים ישראלית שהוקמה ב-1999 על ידי האחים עדי ורני צים, ומאז 2012 היא בבעלות רשת יינות ביתן, הסניפים שונו לסניפי יינות ביתן לאחר שנרכשה.
הרשת הוקמה על ידי האחים רני ועדי צים.
עדי שנשר מלימודים כבר בגיל 15, פתח בשנת 1999, את החנות הראשונה שהייתה מכולת שכונתית ברחוב רמב"ם 23 בפתח תקווה.
אחיו רני הצטרף אליו אחרי שסיים את שירותו הצבאי.
מקור השם הוא בחנות תיקים וארנקים שהפעיל בשנות ה-60 סבם של האחים בשכונת התקווה שנקראה בעיראקית "יעני בלאש" - בתרגום מילולי "כמעט חינם".
ברשת עבדו בני משפחה נוספים: האב עזרא צים שימש כמנהל האחזקה של הרשת, האם חסיה הייתה מנהלת משמרת ערב בסניף ירקונים, והאחות גלית שימשה כקניינית הנון-פוד ברשת.
ב-2007 רכשה מחסני כמעט חינם את רשת "סופר מחיר" בעלת ה5 סניפים בבעלות ישראל איינהורן תמורת עשרות מיליוני שקלים.
חמשת הסניפים הוסבו לסניפים של "כמעט חינם".
הרשת הונפקה בבורסה בשנת 2010 והאחים משכו דיבידנד של 50 מיליון שקל מהחברה, ומכרו כ-15% מהמניות לציבור.
במאי 2011 מכרו 10% נוספים מהמניות בידיהם למשקיעים מוסדיים תמורת 47 מיליון שקל.
בשיאה צים שיווק הייתה בשווי של 650 מיליון שקל.
לאחר חילוקי דעות מקצועיים באשר לניהול הרשת, החליטו האחים להיפרד עסקית והחלו להפריד את עסקיהם מחוץ לקמעונאות עוד ב-2010. בסוף 2010 הנפיקה הרשת מועדון לקוחות.
ב-2012 מכרו האחים את רשת "כמעט חינם" שהייתה באותה עת רשת עם 35 סניפים בעיקר באזור הצפון, לרשת "יינות ביתן" של נחום ביתן, תמורת כ-350 מיליון שקל.
האחים שהחזיקו ב-75% מהחברה קיבלו 210 מיליון שקל והשאר הלך לבעלי המניות.
בעת המכירה סוכם כי מניית "צים שיווק" תיסגר ממסחר בבורסה ועל כן נמחקה המנייה מהבורסה בתל אביב בפברואר 2013.
מחסור בוויטמין D מוגדר כאשר רמת הוויטמין אצל אדם נמצאת מתחת לרמה הנורמלית.
יש כמה סיבות למחסור בוויטמין, כגון: חשיפה נמוכה לשמש, תזונה לקויה ויכולת נמוכה לספוג את הוויטמין.
המחסור בוויטמין D פוגע במינרליזציה של העצם, מוביל למחלות ריכוך העצם שמעלות את הסיכון לשברים בעצמות.
חולשת שרירים היא גם תסמין שכיח למחסור בוויטמין D, מה שמגדיל עוד יותר את הסיכון לנפילות ושברים בעצמות אצל מבוגרים.
חשיפה לאור השמש גורמת לייצור ויטמין D בעור.
ירידה בחשיפה היא גורם שכיח ביותר למחסור בוויטמין D.
קרם הגנה יכול גם להפחית את ייצור ויטמין D וכאשר החשיפה לאור נמוכה הוא יכול לגרום למחסור בוויטמין.
הכבד נדרש על מנת להפוך את ויטמין D ל־25-hydroxyvitamin D.
זהו תוצר ביניים לא פעיל של ויטמין D אך הוא אבן בניין הכרחי ליצירת הצורה הפעילה של ויטמין D.
כאשר התפקוד התקין של הכבד נפגע, נפגעת היכולת להפיק 25-hydroxyvitamin D דבר המוביל למחסור בוויטמין.
זוהי הצורה הפעילה של ויטמין D בגוף.
מחלת כליות מפחיתה היווצרות 1,25-hydroxyvitamin D, מה שמוביל להשפעות במחסור בוויטמין D.
אי ספיגה של ויטמין D
מחלות מעיים הגורמים לספיגה נמוכה של חומרים מזינים עשויים לתרום גם למחסור בוויטמין D, על ידי הפחתת כמות הוויטמין הנספגת מהמזון.
בנוסף, מחסור בוויטמין D עלול לגרום לירידה בספיגת הסידן במעיים, וכתוצאה מכך לייצור מוגבר של אוסטאוקלסטים העלולים לפרק את מטריצת העצם של האדם.
במצבים של היפוקלצמיה סידן יעזוב את העצמות ועשוי להוליד היפרפראתירואידיזם משני, שהוא תגובה של הגוף להגברת רמות הסידן בסרום.
זה עלול להוביל לאוסטאופורוזיס אצל מבוגרים ורככת בקרב ילדים.
מחלות ותסמינים הנגרמות ממחסור בוויטמין D
ניתן לגלות מחסור בוויטמין D רק בבדיקות דם, המחסור גורם למחלות עצמות מסוימות וקשור למצבים הבאים:
רככת, מחלת ילדים המאופיינת בצמיחה ועיוות של העצמות הארוכות.
הסימן התת-קליני המוקדם ביותר למחסור בוויטמין D הוא קרניוטאב - ריכוך חריג או דילול הגולגולת.
אוסטאומלציה - מחלת דילול עצם המתרחשת רק אצל מבוגרים ומאופיין בחולשה של שרירים מקורבים למרכז הגוף ושבירות העצם.
אוסטאופורוזיס, מצב המאופיין בצפיפות מינרלים בעצמות נמוכה ושבירות עצם גבוה.
דלקת חניכיים, נסיגת עצם הגורמת דלקת מקומית ועלולה לגרום לאובדן שיניים.
רעלת הריון: יש קשר בין מחסור בוויטמין D ונשים המפתחות רעלת הריון אך הקשר המדויק של תנאים אלה אינו מובן.
מחסור בוויטמין D אצל האם עלול להשפיע על התינוק, ולגרום למחלת עצם גלויה לפני הלידה ולפגיעה באיכות העצם לאחר הלידה.
זיהומים בדרכי הנשימה ו-COVID-19: מחסור בוויטמין D מגביר את הסיכון לזיהומים חריפים בדרכי הנשימה ול-COPD.
מחקרים חדשים הציעו קשר בין מחסור בוויטמין D לבין תסמיני COVID-19. מחקר הראה כי מחסור בוויטמין D אינו קשור לסיכוי גבוה יותר לחלות ב- COVID-19, אך הוא קשור לחומרה גדולה יותר של המחלה, כולל עלייה של 80% בשיעורי האשפוז והתמותה.
סכיזופרניה: לאנשים עם סכיזופרניה בדרך כלל יש רמות נמוכות יותר של ויטמין D.הסיבה לכך היא שחלק מהגורמים המשפעים על סכיזופרניה גם גורמים למחסור בוויטמין D לדוגמה גורמי הסיכון הסביבתיים של לידה בעונות שונות, קו רוחב והגירה.
כמו גם מצבים בריאותיים אחרים כמו השמנת יתר מצד האם.
ויטמין D חיוני להתפתחות תקינה של מערכת העצבים.
מחסור בוויטמין D אצל האם עלול לגרום למומים נוירו-התפתחותיים טרום לידתיים, המשפיעים על העברה עצבית, שינוי מקצבי המוח וחילוף החומרים של דופמין.
לקשישים יש סיכון גבוה יותר למחסור בוויטמין D עקב שילוב של מספר גורמי סיכון, כולל: ירידה בחשיפה לאור השמש, ירידה בצריכת ויטמין D בתזונה, וירידה בעובי העור שמוביל לירידה נוספת בספיגת ויטמין D מהשמש.
מכיוון שוויטמין D3 (כולקלציפרול) וויטמין D2 (ארגוקלציפרול) מסיסים בשומן, בני אדם ובעלי חיים אחרים עם שלד צריכים לאגור מעט שומן.
ללא שומן, בעל החיים יתקשה לספוג ויטמין D2 וויטמין D3 וככל שאחוזי השומן נמוכים יותר, כך הסיכון למחסור בוויטמינים יהיה גדול יותר.
דבר זה נכון אצל חלק מהספורטאים השואפים להיות רזים ככל האפשר.
אף על פי שכיום (ינואר 2021) רככת ואוסטיאומלציה נדירות בבריטניה, התפרצויות אוסטאומלציה בחלק מקהילות המהגרים כללו נשים עם חשיפה חיצונית לכאורה לשמש ולבוש בגדים מערביים טיפוסיים.
בעל עור כהה יותר וחשיפה מופחתת לשמש לא ייצר רככת אלא אם כן התזונה חרגה מדפוס אוכל מערבי המאופיין בצריכה גבוהה של בשר, דגים וביצים, וצריכה נמוכה של דגני מיצוי גבוהים.
במדינות שטופות שמש בהן רככת מופיעה בקרב פעוטות מבוגרים וילדים, מחסור בוויטמין D יוחס לצריכת סידן בתזונה נמוכה.
זה אופייני לדיאטות על בסיס דגני בוקר עם גישה מוגבלת למוצרי חלב.
צריכת חלבון מן החי בתזונה יחד עם צריכה של חלב מועשר ויטמין D בכמויות קטנות יחסית, גרם לירידה דרמטית במספר מקרי הרככת.
מחקר אחד שנערך על ילדים בבית חולים באוגנדה, לעומת זאת, לא הראה הבדל משמעותי ברמות ויטמין D של ילדים בתת-תזונה בהשוואה לילדים שאינם בתת-תזונה.
מכיוון ששתי הקבוצות היו בסיכון בגלל פיגמנטציה כהה יותר של העור, לשתי הקבוצות היה מחסור בוויטמין D.
נראה כי המצב התזונתי לא מילא תפקיד במחקר זה.
קיים סיכון מוגבר למחסור בוויטמין D אצל אנשים שנחשבים בעלי עודף משקל בהתבסס על מדידת מסת הגוף (BMI) שלהם.
הקשר בין תנאים אלה אינו מובן היטב.
ישנם גורמים שונים שיכולים לתרום לקשר זה, במיוחד דיאטה וחשיפה לאור השמש.
לחלופין, ויטמין D מסיס בשומן ולכן ניתן לאחסן בגוף כמויות עודפות ברקמת השומן ולהשתמש בו בחורף, כאשר החשיפה לשמש מוגבלת.
השימוש בקרם הגנה עם מקדם הגנה מפני השמש יכול באופן תאורטי לעכב יותר מ 95% מייצור ויטמין D בעור.
אולם בפועל, קרם הגנה משפיע באופן זניח על מצב ויטמין D.
לעומת קרם ההגנה, לבוש בגדים יעיל יותר בהפחתת כמות העור החשוף ל- UV והפחתת סינתזת ויטמין D טבעית.
לבוש המכסה חלק גדול מהעור, כאשר הוא נלבש באופן עקבי וקבוע, כמו בורקה, נמצא בקורלציה עם רמות ויטמין D נמוכות יותר ושכיחות מוגברת של מחסור בוויטמין D.
באזורים המרוחקים מקו המשווה יש שינוי עונתי גבוה של כמות ועוצמת אור השמש.
בבריטניה, השכיחות של מחסור בוויטמין D אצל ילדים ובני נוער, נמצאת גבוהה יותר בחורף מאשר בקיץ.
גורמים באורח החיים כמו עבודה במקומות סגורים לעומת עבודה בחוץ ובבילוי במקומות חשופים לשמש, משחקים תפקיד חשוב ברמת ויטמין D.
בנוסף, מחסור בוויטמין D נקשר למקום מגורים עירוני הן מבחינת זיהום האוויר (החוסם אור UV) והן במספר האנשים העובדים במקומות סגורים.
קשישים נחשפים בדרך כלל לפחות אור UV בגלל אשפוז, חוסר תנועה, מיסוד והיותם בבית, מה שמוביל לירידה ברמות של ויטמין D.
הפיגמנטציה המופחתת של אנשים בעלי עור בהיר עשויה לגרום לרמות ויטמין D גבוהות יותר.
מלנין פועל כמו חוסם שמש.
אנשים כהי עור עשויים לסבול ממחסור בוויטמין D בקווי רוחב גבוהים יותר.
שיעורי המחסור בוויטמין D גבוהים יותר בקרב אנשים הסובלים ממחלות מעיים המייצרות בעיות של ספיגה.
למשל, מחלת צליאק לא מטופלת, מחלות מעי דלקתיות, אי ספיקה בלבלב אקסוקרינית מסיסטיק פיברוזיס ותסמונת המעי הדק.
מחסור בוויטמין D שכיח יותר גם לאחר הליכים כירורגיים המפחיתים את הספיגה מהמעי, כולל הליכי הרזיה.
מחסור בוויטמין D קשור לתמותה מוגברת במחלות קשות.
אנשים הנוטלים תוספי ויטמין D לפני כניסתם לטיפול נמרץ נוטים למות פחות מאלה אשר אינם נוטלים תוספי ויטמין D.
בנוסף, רמות ויטמין D יורדות במהלך שהייה בטיפול נמרץ.
ויטמין D3 (כולקלציפרול) או קלציטריול הניתן דרך הפה עשויים להפחית את שיעור התמותה ללא תופעות לוואי משמעותיות.
מחסור בוויטמין D מאובחן בדרך כלל על ידי מדידת ריכוז ה-25-hydroxyvitamin D בדם, שהוא המדד המדויק ביותר של מאגרי ויטמין D בגוף.
אחת ננוגרם לכל מיליליטר (1 ננוגרם / מ"ל) הוא שווה ערך ל 2.5 nanomoles לליטר (2.5 nmol / L).
רמות ויטמין D הנמצאות בטווח נורמלי זה מונעות ביטויים קליניים של אי ספיקה בוויטמין D וכן רעילות לוויטמין D.
הטיפול במחסור בוויטמין D תלוי בחומרת המחסור.
הטיפול כולל שלב טיפול ראשוני במינון גבוה עד להשגת רמות הסרום הנדרשות, ואחריו שמירה על הרמות הנרכשות.
ככל שריכוז הסרום נמוך לפני הטיפול, כך המינון הנחוץ גבוה יותר על מנת להגיע במהירות לרמת סרום מקובלת.
הטיפול במינון גבוה ראשוני יכול להינתן על בסיס יומי או שבועי או יכול להינתן בצורה של מנה אחת או כמה מנות בודדות (המכונה גם טיפול בסטוס, מהמילה הגרמנית "Stoßen" שפירושה לדחוף).
מרשמי הטיפול משתנים, ואין עדיין הסכמה לגבי הדרך הטובה ביותר להגיע לרמת סרום מיטבית.
אמנם יש עדויות לכך שוויטמין D3 מעלה את רמות הסרום בצורה יעילה יותר מויטמין D2, עדויות אחרות מצביעות על כך ש- D2 ו- D3 שווים לשמירה על מצב סרום תקין.
מנה יומית, שבועית או חודשית
לטיפול ברככת, האקדמיה האמריקאית לרפואת ילדים (AAP) המליצה לילדים חולים לקבל טיפול ראשוני של חודשיים-שלושה בטיפול "ויטמין D במינון גבוה".
בטיפול זה, המינון היומי של כולקלציפרול הוא 1,000 IU לפעוטות שנולדו, 1,000 עד 5,000 IU לפעוטות בני חודש עד 12 חודשים ו -5,000 IU לחולים מעל גיל שנה.
מבדיקה של המינונים המומלצים לשנת 2008/2009 של 1,000 IU כולקלציפרול ל -10 ng / ml עלה כי נדרשת העלאת סרום, שיינתן מדי יום במשך חודשיים-שלושה.
הנחיה נוספת למינון של כולקלציפרול עבור מבוגרים חסרי ויטמין D הוא מתן מינון שבועי, עד לכמות כוללת לעליית הסרום הנדרשת (עד לרמה של 75 ננומטר / ליטר), ובהתחשבות משקל הגוף.
על פי נתונים ושיטות עבודה חדשות הרלוונטיות לרמות ויטמין D ועל מנת לייצר באוכלוסייה הכללית בצרפת מצב של רמות ויטמין D מיטביות ובנוסף לקבוע תדירות של מינון תוספי לסירוגין.
חולים עם או בסיכון גבוה לאוסטיאופורוזיס ומחסור בוויטמין D צריכים להתחיל להשלים עם השלב המורכב מ־50,000 IU שבועי של ויטמין D למשך 8 שבועות בחולים עם רמות קטנות מ20 ng / mL ו- 50,000 IU לשבוע למשך 4 שבועות בחולים עם רמות בין 20 ל־30 ng / mL.
לאחר מכן, יש לקבוע תוספת לטווח ארוך כ־50,000 IU לחודש.
אם יש אפשרות לתוספים יומיים, חולים המציגים דבקות טובה בטיפול יכולים לקחת מנה יומית הנקבעת על פי רמת ויטמין D בדם.
עד לזמן זה (ינואר 2021), אין נתונים עקביים המצביעים על תזונה אידיאלית הכוללת תוספי ויטמין D, ושאלת משך הזמן האידיאלי בין מינון למינון עדיין ניתנת לדיון.
בוצע מחקר בקרב נשים מבוגרות להשוואת היעילות והבטיחות של מנה יומית של 1500 IU למינון שבועי של 10,500 IU ולמינון של 45,000 IU הניתן כל 28 יום למשך חודשיים.
הם הגיעו למסקנה כי היעילות של תוספי ויטמין D היא באותה מידה בתדירות מינון יומית, שבועית או חודשית.
מחקר נוסף המשווה תוספי תזונה יומיים, שבועיים וחודשיים בחולה חסר ויטמין D פורסם גם כן.
במחקר זה דווח על יעילות שווה של 1000 IU שנלקחו מדי יום, 7000 IU שנלקחו מדי שבוע ו- 30,000 IU שנלקחו מדי חודש.
עם זאת, ממצאים עקביים אלה שונים מהדוח של אחרים שבו מינון יומי היה יעיל יותר מאשר מנה חודשית.
במחקר זה, החישוב יכול להיות מוטל בספק, מכיוון שרק דגימות אקראיות של התרופות שהוחזרו נספרו.
במחקר אחר נבדקו 60 אנשים עם מחסור בוויטמין D וחולקו באקראי לקבלת 2,000 IU ויטמין D3 מדי יום או 50,000 IU מדי חודש.
הם דיווחו על יעילות דומה של שתי אופציות המינון, כאשר המינון החודשי מספק נורמליזציה מהירה יותר של רמות ויטמין D.
לחלופין, משתמשים במינון חד פעמי במקרים מסוימים, למשל אם יש חשש לחוסר שיתוף פעולה מצד המטופל.
הטיפול במינון יחיד יכול להינתן כזריקה, אך ניתן בדרך כלל בצורה של תרופה דרך הפה.
מינונים של ויטמין D וארוחות
ארוחה ותכולת השומן של אותה ארוחה עשויים גם הם להיות חשובים.
מכיוון שוויטמין D מסיס בשומן, ההשערה היא שהספיגה תשתפר אם המטופלים יונחו לקחת את התוסף שלהם בארוחה.
בוצעו מחקרים שונים המאשרים כי ארוחה עתירת שומן הגבירה את ספיגת ויטמין D3 כפי שנמדדה בבדיקת דם.
דו"ח קליני הצביע על כך שרמות ויטמין D בסרום עלו בממוצע ב-57% על פני חודשיים עד 3 חודשים אצל 17 חולי מרפאה לאחר שהונחו לקחת את המינון הרגיל של ויטמין D עם הארוחה הגדולה ביותר ביום.
ניתן כשתי אמפולות המכילות כל אחת 25,000 IU (מעבדות SMB SA, בריסל, בלגיה D-CURE®) עם או בלי שומן עשיר הסטנדרטי לארוחת בוקר.
לא נצפה הבדל מובהק בין צום לעומת תנאי האכלה.
שמירה על רמת ויטמין D תקינה
כדי לשמור על רמות הסידן בדם, לפעמים ניתנים מינונים של ויטמין D טיפולי (עד 100,000 IU או 2.5 מ"ג מדי יום) לחולים שהסירו את בלוטות התריס שלהם (לרוב חולי דיאליזה בכליות שעברו היפרפראתירואידיזם שלישוני, אך גם לחולים עם היפרפרתירואידיזם ראשוני) או עם היפופראתירואידיזם.
חולים עם מחלת כבד כרונית או הפרעות ספיגה במעי עשויים להזדקק למינונים גדולים יותר של ויטמין D (עד 40,000 IU או 1 מ"ג מדי יום).
גם בישראל שטופת השמש מדווחים על חסר ותת-ספיקה בשכיחות גבוהה במגוון אוכלוסיות, כולל אנשים בריאים (תת-ספיקה אצל כ-80 אחוז מהנבדקים), חולים מאושפזים במחלקה פנימית (רמה ממוצעת של כ-20 ng/ml) ואוכלוסיות מיוחדות בעלות שכיחות גבוהה במיוחד של חוסר בוויטמין D, כגון בדואים, יוצאי אתיופיה, יהודים אורתודוקסים ואחרים.
האחוז המשוער של האוכלוסייה עם מחסור בוויטמין D משתנה בהתאם לסף המשמש להגדרת מחסור.
ההמלצות לרמות ויטמין D בבדיקות דם משתנות בין הרשויות, וכנראה משתנות בהתאם לגורמים כמו גיל.
חישובים לאפידמיולוגיה של מחסור בוויטמין D תלויים ברמה המומלצת.
תפקיד הדיאטה בפיתוח רככת נקבע על ידי אדוארד מלאנבי בין השנים 1918 עד 1920. בשנת 1921 זיהה אלמר מקקולום חומר אנטי- מרכיבי שנמצא בשומנים מסוימים העשוי למנוע רככת.
מכיוון שהחומר שהתגלה לאחרונה היה הוויטמין הרביעי שזוהה, הוא נקרא ויטמין D.
פרס נובל לכימיה לשנת 1928 הוענק לאדולף ווינדאוס, שגילה את הסטרואיד 7-דההידרוכלסטרול, קודמו של ויטמין D.
לפני ביצור מוצרי חלב עם ויטמין D, רככת הייתה בעיה מרכזית בבריאות הציבור.
בארצות הברית החלב הועשר ב-10 מיקרוגרם (400 IU) של ויטמין D לרבעון מאז שנות השלושים, מה שהוביל לירידה דרמטית במספר מקרי הרככת.
מחקר רב נערך כדי להבין האם רמות נמוכות של ויטמין D עלולות לגרום או להיות תוצאה של מצבים אחרים.
עדויות מסוימות מצביעות על כך שמחסור בוויטמין D עשוי להיות קשור לתוצאה גרועה יותר עבור סוגי סרטן מסוימים, אך אין ראיות כדי להמליץ על מתן ויטמין D לאנשים חולי סרטן.